Document ID: 32005D0736

32005D0736
L 283/2
SLUŽBENI LIST EUROPSKE UNIJE
ODLUKA VIJEĆA
od 13. prosinca 2004.
o potpisivanju privremene primjene Protokola uz Euro-mediteranski sporazum o pridruživanju između Europskih zajednica i njihovih država članica s jedne strane i Hašemitske Kraljevine Jordana s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji
(2005/736/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 310., u vezi s drugom rečenicom članka 300. stavka 2.,
uzimajući u obzir Akt o pristupanju iz 2003., a posebno njegov članak 6. stavak 2.,
uzimajući u obzir prijedlog Komisije,
budući da:
(1)
Vijeće je 10. veljače 2004. ovlastilo Komisiju da, u ime Zajednice i njezinih država članica, započne pregovore s Hašemitskom Kraljevinom Jordanom, dalje u tekstu „Jordan”, s ciljem prilagodbe Euro-mediteranskog Sporazuma o pridruživanju između Europskih zajednica i njihovih država članica s jedne strane i Hašemitske Kraljevine Jordana s druge strane (1), kako bi se uzelo u obzir pristupanje novih država članica Europskoj uniji.
(2)
Ovi su pregovori zaključeni na zadovoljstvo Komisije.
(3)
Tekst Protokola dogovorenog u pregovorima s Jordanom predviđa u članku 10. stavku 2. privremenu primjenu Protokola prije njegovog stupanja na snagu.
(4)
U skladu s njegovim zaključenjem kasnijeg datuma Protokol je potrebno potpisati u ime Zajednice i njezinih država članica i primijeniti privremeno,
ODLUČILO JE:
Članak 1.
Ovim se, u ime Zajednice i njezinih država članica, predsjednik Vijeća ovlašćuje odrediti osobu(-e) ovlaštenu(-e) za potpisivanje Protokola uz Euro-mediteranski sporazum o pridruživanju između Europskih zajednica i njihovih država članica s jedne strane i Hašemitske Kraljevine Jordana s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji.
Tekst Protokola priložen je ovoj Odluci.
Članak 2.
Europska zajednica i njezine države članice ovime se slažu privremeno primijeniti uvjete Protokola, u skladu s njegovim zaključenjem.
Sastavljeno u Bruxellesu 13. prosinca 2004.

Labels: 18
15
5